KLASA: 400-04/23-01/00005

URBROJ: 2158-77-10-23-00003

**OBRAZLOŽENJE POSEBNOG DIJELA IZMJENA I DOPUNA**

**FINANCIJSKOG PLANA ZA 2023. GODINU**

Sveučilište Josipa Jurja Strossmayera u Osijeku, Građevinski i arhitektonski fakultet Osijek

Razdjel: 080 Razdjel Ministarstvo znanosti i obrazovanja

**Sažetak djelokruga rada proračunskog korisnika**

Djelatnost Fakulteta je:

1. visoko obrazovanje
2. ustroj i izvođenje sveučilišnih i stručnih studija
3. znanstvenoistraživački rad u znanstvenim područjima Tehničke znanosti i Interdisciplinarne tehničke znanosti
4. znanstvenoistraživački rad u znanstvenim poljima Građevinarstvo, Arhitektura i urbanizam, Geodezija i Interdisciplinarne tehničke znanosti
5. organizacija i izvođenje programa stručnog usavršavanja, osposobljavanja te programa cjeloživotnog učenja
6. organizacija i izvođenje Programa izobrazbe za osobe koje provode energetske preglede i energetsko certificiranje zgrada
7. suradnja sa visokoobrazovnim institucijama i znanstvenim institutima u zemlji i inozemstvu
8. organizacija znanstvenih i stručnih domaćih i međunarodnih simpozija, savjetovanja, konferencija, kongresa i sajmova
9. izdavanje znanstvenih i stručnih časopisa iz znanstvenog područja tehničkih znanosti
10. izdavačka, knjižnična i informatička djelatnost za potrebe nastave, znanstvenog i stručnog rada
11. ispitivanja materijala, određenih dijelova ili cijele građevine u svrhu provjere, odnosno dokazivanja ispunjavanja temeljnih zahtjeva za građevinu i/ili drugih zahtjeva, odnosno uvjeta predviđenih glavnim projektom ili izvješćem o obavljenoj kontroli projekta
12. kontrolna ispitivanja materijala koja se provode na temelju posebnih propisa, projekta građevine ili sumnje
13. utvrđivanje uvjeta za građenje (temeljno tlo, geološke, hidrološke, hidrotehničke, seizmičke, prometne, okolišne i druge uvjete)
14. utvrđivanje stanja materijala i građevine u odnosu na ispunjavanje temeljnih zahtjeva za građevinu
15. prijevoz za vlastite potrebe
16. ostala trgovina na malo izvan prodavaonica, štandova i tržnica, prodaja promotivnih proizvoda i materijala za potrebe promidžbe Fakulteta te prodaja vlastitih izdanja
17. obavljanje stručnih poslova i djelatnosti (izrada studija, elaborata, stručnih mišljenja, savjetovanja, kontrola, nadzora, recenzija i sl.) u području graditeljstva, arhitekture i urbanizma, geodezije, prostornog uređenja, projektiranja, stručnog nadzora, građenja, upravljanja projektima građenja te ispitivanja i prethodnih istraživanja
18. građevinsko i arhitektonsko projektiranje i izrada natječajne dokumentacije
19. provođenje tehničkih ispitivanja i analiza građevina
20. obavljanje stručnih poslova zaštite okoliša
21. suradnja u izradi građevinske regulative (smjernice, propisi, standardi, zakoni)
22. kontrola projekata u pogledu sigurnosti, funkcionalnosti i ekonomičnosti
23. obavljanje recenzentskih poslova i provedba stručnih vještačenja
24. savjetovanja u području građevinarstva, arhitekture i urbanizma, i geodezije
25. organiziranje i provođenje energetskih pregleda i energetsko certificiranje zgrada s jednostavnim i sa složenim tehničkim sustavom te ostalih građevina u dijelu koji se odnosi na arhitektonsko-građevinski dio
26. tehnološka unaprjeđenja, racionalizacije i inovacije u održivoj gradnji i održivom korištenju prostora
27. izrada nacrta prostornih planova i nacrta izvješća o stanju u prostoru te obavljanje poslova u vezi s pripremom i donošenjem prostornih planova i izvješća o stanju u prostoru
28. izrada natječajnih elaborata za provođenje natječaja s područja arhitekture, urbanizma, unutarnjeg uređenja i uređenja krajobraza
29. izrada i vođenje registra objekata i infrastrukture, te praćenje građevnog stanja, stanja eksploatacije i stanja održavanja
30. izrada elaborata stalnih geodetskih točaka za potrebe osnovnih geodetskih radova
31. izrada elaborata izmjere, označivanja i održavanja državne granice
32. izrada elaborata izrade Hrvatske osnovne karte
33. izrada elaborata izrade digitalnih ortofotokarata
34. izrada elaborata izrade detaljnih topografskih karata
35. izrada elaborata izrade preglednih topografskih karata
36. izrada elaborata katastarske izmjere
37. izrada elaborata tehničke reambulacije
38. izrada elaborata prevođenja katastarskog plana u digitalni oblik
39. izrada elaborata prevođenja digitalnog katastarskog plana u zadanu strukturu
40. izrada elaborata za homogenizaciju katastarskog plana
41. izrada parcelacijskih i drugih geodetskih elaborata katastra zemljišta
42. izrada parcelacijskih i drugih geodetskih elaborata katastra nekretnina
43. izrada parcelacijskih i drugih geodetskih elaborata za potrebe pojedinačnog prevođenja katastarskih čestica katastra zemljišta u katastarske čestice katastra nekretnina
44. izrada elaborata katastra vodova i stručne geodetske poslove za potrebe pružanja geodetskih usluga
45. tehničko vođenje katastra vodova
46. izrada posebnih geodetskih podloga za potrebe izrade dokumenata i akata prostornog uređenja
47. izrada posebnih geodetskih podloga za potrebe projektiranja
48. izrada posebnih elaborata stanja građevine prije rekonstrukcije
49. izrada geodetskoga projekta
50. iskolčenje građevine i izradu elaborata iskolčenja građevine
51. izrada geodetskog situacijskog nacrta i izgrađene građevine
52. geodetsko praćenje građevine u gradnji i izradu elaborata geodetskog praćenja
53. praćenje pomaka građevine u njezinom održavanju i izradu elaborata geodetskog praćenja
54. geodetski poslovi koji se obavljaju u okviru urbane komasacije
55. izrada projekta komasacije poljoprivrednog zemljišta i geodetske poslove koji se obavljaju u okviru komasacije poljoprivrednog zemljišta
56. izrada posebnih geodetskih podloga za zaštićena i štićena područja
57. stručni nadzor nad radovima
58. ostale stručne, znanstvene i tehničke djelatnosti.

**Zakonske i druge pravne osnove**

Zakon o visokom obrazovanju i znanstvenoj djelatnosti [(„Narodne novine“ br. 119/22.)](https://narodne-novine.nn.hr/clanci/sluzbeni/2022_10_119_1834.html)

Zakon o radu („Narodne novine“ br. 93/14., 127/17., 98/19., 151/22. i 64/23.)

Zakon o ustanovama („Narodne novine“ br. 76/93., 29/97., 47/99., 35/08., 127/19. i 151/22.)

Zakon o zaštiti na radu („Narodne novine“ br. 71/14., 118/14., 154/14. , 94/18. i 96/18.)

Zakon o akademskom i stručnom nazivu i akademskom stupnju („Narodne novine“ br. 123/23.)

Zakon o plaćama u javnim službama („Narodne novine“ br. 27/01. i 39/09.)

Zakon o osnovici plaće u javnim službama („Narodne novine“ broj 39/09. i 124/09.)

Zakon o javnoj nabavi („Narodne novine“ br. 120/16. i 114/22.)

Zakon o sustavu unutarnjih kontrola u javnom sektoru („Narodne novine“ br. 78/15. i 102/19.)

Temeljni kolektivni ugovor za službenike i namještenike u javnim službama („Narodne novine“ br. [56/22](https://narodne-novine.nn.hr/clanci/sluzbeni/2022_05_56_800.html).), Dodatak I. Temeljnom Kolektivnom ugovoru za službenike i namještenike u javnim službama („Narodne novine“ br. [127/22](https://narodne-novine.nn.hr/clanci/sluzbeni/2022_10_127_1933.html).), Dodatak II. Temeljnom kolektivnom ugovoru za službenike i namještenike u javnim službama („Narodne novine“ br. 58/23.) i Dodatak III. Temeljnom kolektivnom ugovoru za službenike i namještenike u javnim službama („Narodne novine“ br. 128/23.)

Kolektivni ugovor za znanost i visoko obrazovanje („Narodne novine“ br. 9/19., 9/19, 122/19., 52/20.)

Uredba o nazivima radnih mjesta i koeficijentima složenosti poslova u javnim službama

Pravilnik o znanstvenim i umjetničkim područjima, poljima i granama („Narodne novine“ br. 18/09., 82/12., 32/13., 34/16. i 56/22.)

Odluka o obliku i načinu provedbe nastupnog predavanja za izbor u znanstveno-nastavna zvanja, umjetničko-nastavna i nastavna zvanja („[Narodne novine“ br. 129/2005](http://www.rektorski-zbor.hr/fileadmin/rektorat/O_Sveucilistu/Tijela_sluzbe/Rektorski_zbor/dokumenti/odluka_o_obliku_i_nacinu_provedbe_nastupnog_predavanja_za_izbor_u_znanstveno-nastavna_zvanja_umjetniko-nastavna_zvanja_i_nastavna_zvanja_nn_129_2005__2_.pdf))

Odluka o nužnim uvjetima za ocjenu nastavne i stručne djelatnosti u postupku izbora u nastavna zvanja („[Narodne novine“ br. 13/2012)](http://www.rektorski-zbor.hr/fileadmin/rektorat/O_Sveucilistu/Tijela_sluzbe/Rektorski_zbor/dokumenti/nn_13_2012_odluka_o_nuznim_uvjetima_izbor_u_zvanja.pdf)Odluka o izmjeni i dopuni Odluke o nužnim uvjetima za ocjenu nastavne i stručne djelatnosti u postupku izbora u nastavna zvanja („[Narodne novine“ br. 120/2021](http://www.rektorski-zbor.hr/fileadmin/rektorat/O_Sveucilistu/Tijela_sluzbe/Rektorski_zbor/dokumenti/NN_120_2021_Odluka_o_izmjeni_i_dopuni_Odluke_o_nuznim_uvjetima_za_ocjenu_nastavne_i_strucne_djelatnosti_u_postupku_izbora_u_nastavna_zvanja.pdf))

Odluka o nužnim uvjetima za ocjenu nastavne i stručne djelatnosti u postupku izbora u znanstveno-nastavna zvanja („[Narodne novine“ br. 106/2006](http://www.rektorski-zbor.hr/fileadmin/rektorat/O_Sveucilistu/Tijela_sluzbe/Rektorski_zbor/dokumenti2/Odluka_Rektorskog_zbora_o_uvjetima_za_izbor_u_znanstveno-nastavna_zvanja_NN_106_2006.pdf) i 122/2017)

Odluka o izmjeni i dopuni Odluke o nužnim uvjetima za ocjenu nastavne i znanstveno-stručne djelatnosti u postupku izbora u znanstveno-nastavna zvanja („[Narodne novine“ br. 120/2021](http://www.rektorski-zbor.hr/fileadmin/rektorat/O_Sveucilistu/Tijela_sluzbe/Rektorski_zbor/dokumenti/NN_120_2021_Odluka_o_izmjeni_i_dopuni_Odluke_o_nuznim_uvjetima_za_ocjenu_nastavne_i_znanstveno-strucne_djelatnosti_u_postupku_izbora_u_znanstveno-nastavna_zvanja.pdf))

Odluka o minimalnim uvjetima radnih obveza za reizbor na znanstvena, znanstveno-nastavna, umjetničko-nastavna, nastavna i stručna radna mjesta te o obliku izvješća stručnog povjerenstva o radu zaposlenika u postupku reizbora („[Narodne novine“ br. 24/2021](http://www.rektorski-zbor.hr/fileadmin/rektorski_zborRH/dokumenti/Odluka_minimalni_uvjeti_za_reizbor_NN_24_2021.pdf))

Pravilnik o uvjetima za izbor u znanstvena zvanja („[Narodne novine“ br. 28/17.)](https://narodne-novine.nn.hr/clanci/sluzbeni/2017_03_28_652.html)

Pravilnik o izmjenama i dopunama Pravilnika o uvjetima za izbor u znanstvena zvanja [(„Narodne novine“ br. 111/22.](https://narodne-novine.nn.hr/clanci/sluzbeni/2022_09_111_1637.html))

Pravilnik o sustavu unutarnjih kontrola u javnom sektoru

Pravilnik o unutarnjoj reviziji u javnom sektoru

[Pravilnik o provedbi postupka izbora/reizbora u zvanja i na odgovarajuća radna mjesta Sveučilišta Josipa Jurja Strossmayera u Osijeku - pročišćeni tekst](http://www.gfos.unios.hr/download/pravilnik-o-provedbi-postupka-izbora-reizbora-u-zvanja-i-na-odgovarajuca-radna-mjesta-sveucilista-josipa-jurja-strossmayera-u-osijeku-procisceni-tekst.pdf)

[Statut](http://www.gfos.unios.hr/download/statut-sveucilista-josipa-jurja-strossmayera-u-osijeku-ozujak-2023.pdf) Sveučilišta Josipa Jurja Strossmayera u Osijeku

[Statut Građevinskog i arhitektonskog fakulteta Osijek](http://www.gfos.unios.hr/download/statut-gradevinskog-i-arhitektonskog-fakulteta-osijek-2023.pdf)

[Pravilnik o izdavačkoj djelatnosti Sveučilišta Josipa Jurja Strossmayera u Osijeku](http://www.unios.hr/wp-content/uploads/2020/01/Pravilnik-izdava%C4%8Dka-djelatnost-20200122.pdf)

[Pravilnik o raspisivanju i provedbi javnih natječaja na sveučilištu Josipa Jurja Strossmayera u Osijeku](http://www.gfos.unios.hr/download/pravilnik-o-raspisivanju-i-provedbi-javnih-natjecaja-na-sveucilistu-josipa-jurja-strossmayera-u-osijeku.pdf)

[Etički kodeks Sveučilišta Josipa Jurja Strossmayera u Osijeku](http://www.gfos.unios.hr/download/eticki-kodeks-sveucilista-josipa-jurja-strossmayera-u-osijeku.pdf)

[Odluka o izmjenama i dopunama Pravilnika o ustroju i djelovanju sustava za osiguranje kvalitete](http://www.gfos.unios.hr/download/odluka-o-izmjenama-i-dopunama-pravilnikao-ustroju-i-djelovanju-sustava-za-osiguranje-kvalitete.pdf)

Pravilnik o Erasmus+ programu međunarodne mobilnosti – pročišćeni tekst

[Pravilnik o financijskom poslovanju - pročišćeni-tekst](http://www.gfos.unios.hr/download/pravilnik-o-financijskom-poslovanju-procisceni-tekst.pdf)

[Pravilnik o poslijediplomskim studijima na Sveučilištu Josipa Jurja Strossmayera u Osijeku](http://www.gfos.unios.hr/download/pravilnik-o-poslijediplomskim-studijima-na-sveucilistu-josipa-jurja-strossmayera-u-osijeku.pdf) – pročišćeni tekst

[Pravilnik o sprječavanju nepotizma](http://www.gfos.unios.hr/download/pravilnik-o-sprjecavanju-nepotizma.pdf)

[Pravilnik o stegovnoj odgovornosti nastavnika i suradnika Sveučilišta Josipa Jurja Strossmayera u Osijeku](http://www.gfos.unios.hr/download/pravilnik-o-stegovnoj-odgovornosti-nastavnika-i-suradnika-sveucilista-josipa-jurja-strossmayera-u-osijeku.pdf)

[Pravilnik o stegovnoj odgovornosti studenata](http://www.gfos.unios.hr/download/pravilnik-o-stegovnoj-odgovornosti-studenata.pdf)

[Pravilnik o studijima i studiranju na Sveučilištu Josipa Jurja Strossmayera u Osijeku](http://www.gfos.unios.hr/download/pravilnik-o-studijima-i-studiranju-na-sveucilistu-josipa-jurja-strossmayera-u-osijeku.pdf)

[Pravilnik o sukobima interesa i obveza](http://www.gfos.unios.hr/download/pravilnik-o-sukobima-interesa-i-obveza.pdf)

[Pravilnik o ustroju i djelovanju sustava za osiguranje kvalitete na Sveučilištu Josipa Jurja Strossmayera u Osijeku](http://www.gfos.unios.hr/download/pravilnik-o-ustroju-i-djelovanju-sustava-za-osiguranje-kvalitete-na-sveucilistu-josipa-jurja-strossmayera-u-osijeku.pdf)

[Pravilnik o uvjetima i načinu ostvarivanja prava na dodjelu studentskih stipendija i potpora Sveučilišta Josipa Jurja Strossmayera u Osijeku](http://www.gfos.unios.hr/download/pravilnik-o-uvjetima-i-nacinu-ostvarivanja-prava-na-dodjelu-studentskih-stipendija-i-potpora-sveucilista-josipa-jurja-strossmayera-u-osijeku.pdf)

[Pravilnik o vrednovanju rada asistenata, poslijedoktoranada i mentora](http://www.gfos.unios.hr/download/pravilnik-o-vrednovanju-rada-asistenata-poslijedoktoranada-i-mentora.pdf)

[Pravilnik o popisu imovine i obveza i postupanju s imovinom](http://www.gfos.unios.hr/download/pravilnik-o-popisu-imovine-i-obveza-i-postupanju-s-imovinom-1.pdf)

[Pravilnik o radu Građevinskog i arhitektonskog fakulteta](http://www.gfos.unios.hr/download/pravilnik-o-radu-gradevinskog-i-arhitektonskog-fakulteta-osijek-sijecanj-2022.pdf)

[Pravilnik o korištenju službenog vozila](http://www.gfos.unios.hr/download/pravilnik-o-koristenju-sluzbenog-vozila.pdf)

[Pravilnik o postupku unutarnjeg prijavljivanja nepravilnosti](http://www.gfos.unios.hr/download/pravilnik-o-postupku-unutarneg-prijavaljivnja-nepravilnositi-lipanj-2022.pdf)

[Pravilnik o zaštiti osobnih podataka](http://www.gfos.unios.hr/download/pravilnik-o-zastiti-osobnih-podataka-grafos-2019-2.pdf)

[Pravilnik o kvaliteti - 2019](http://www.gfos.unios.hr/download/pravilnik-o-kvaliteti-2019.pdf)

[Pravilnik o završnim i diplomskim ispitima - pročišćeni tekst](http://www.gfos.unios.hr/download/pravilnik-o-zavrsnim-i-diplomskim-ispitima-procisceni-s-potpisima.pdf)

[Pravila za upravljanje dokumentarnim gradivom](http://www.gfos.unios.hr/download/pravila-za-upravljanje-dokumentarnim-gradivom.pdf)

[Pravilnik o nastavnim i stručnim bazama](http://www.gfos.unios.hr/download/pravilnik-o-nastavnim-i-strucnim-bazama.pdf)

[Pravilnik o obveznoj stručnoj praksi studenata](http://www.gfos.unios.hr/download/pravilnik-o-obveznoj-strucnoj-praksi-studenata.pdf)

Pravilnik o ustrojstvu radnih mjesta Građevinskog i arhitektonskog fakulteta Osijek

Pravilnik o uredskom poslovanju

Strategija razvoja Građevinskog i arhitektonskog fakulteta Osijek 2023. – 2027.

**Ustrojstvo Fakulteta**

Ustrojstvene jedinice Fakulteta jesu zavodi, katedre, laboratorij, tajništvo i knjižnica. Zavod je temeljna ustrojstvena jedinica Fakulteta za izvođenje nastavnog, znanstvenog i stručnog rada koja u svom sastavu može imati dvije ili više katedri. Članovi zavoda su nastavnici, suradnici te stručni suradnici koji imaju ugovor o radu na Fakultetu i koji sudjeluju u izvođenju nastavnog, znanstvenog, umjetničkog i stručnog rada. Katedra je niža ustrojstvena jedinica zavoda za izvođenje prvenstveno nastavnog, ali i znanstvenog i stručnog rada. U pravilu se osniva za više srodnih predmeta, ali može biti i samostalna ustrojstvena jedinica za predmete koji ne zahtijevaju znanstveni pristup. Članovi Katedre su nastavnici i suradnici koji imaju ugovor o radu na Fakultetu i izvode nastavu odnosno sudjeluju u izvođenju nastave iz istog odnosno srodnih predmeta. Laboratorij je samostalna ustrojstvena jedinica na Fakultetu u kojoj se izvode znanstvena istraživanja vezana uz znanstvene programe i znanstvene projekte, stručna istraživanja i praktični dio nastave. Članovi laboratorija su nastavnici na znanstveno-nastavnom radnom mjestu, suradnici na suradničkim radnim mjestima, zaposlenici na stručnim radnim mjestima te laboranti koji imaju ugovor o radu na Fakultetu i koji sudjeluju u izvođenju praktičnog dijela nastave, znanstvenog i stručnog rada. Tajništvo je stručno-administrativna ustrojstvena jedinica Fakulteta za obavljanje pravnih, stručno-administrativnih, financijsko-računovodstvenih, poslova osiguravanja i unaprjeđivanja kvalitete, poslova vezanih uz studentska pitanja, tehničkih i pomoćnih poslova na Fakultetu te drugih poslova vezanih za uspješan rad Fakulteta utvrđenih Statutom i drugim općim aktima. Sve poslove Tajništvo obavlja za cijeli Fakultet, osim ako su ti poslovi u redovitoj djelatnosti drugih ustrojbenih jedinica Fakulteta utvrđenih Statutom i drugim općim aktima Fakulteta. Tajništvo ima niže ustrojstvene jedinice u svome sastavu. Radom tajništva rukovodi tajnik Fakulteta. Knjižnica je ustrojstvena jedinica Fakulteta za obavljanje knjižnično-informacijske zadaće i poslova vezanih za nastavne, znanstveno-istraživačke i stručne potrebe Fakulteta. Za neposredno i redovito rukovođenje u stručnim pitanjima, pitanjima rada s korisnicima, stjecanjem, zaštitom i obradom knjižničnog fonda, odgovoran je voditelj Knjižnice.

**Obrazloženje programa**

Studijski programi Građevinskog i arhitektonskog fakulteta Osijek temelj su suvremenog obrazovanja usmjerenog na razvoj praktičnih vještina i inženjerskog razmišljanja kroz rješavanje stvarnih problema. Oni pripremaju stručnjake za izazove u područjima građevinarstva te arhitekture i urbanizma, s fokusom na profesionalni razvoj i karijeru, dok poslijediplomski studiji naglasak stavljaju na znanstveno usavršavanje i istraživanje. Znanstvenu, nastavnu i stručnu djelatnost na Fakultetu izvode znanstvenici, nastavnici, te suradnici čija se kvalificiranost utvrđuje izborom u znanstvena, znanstveno-nastavna, nastavna i suradnička zvanja. Visokoobrazovni nastavni rad jedna je od temeljnih djelatnosti Fakulteta u kojem se obrazuju studenti, prema unaprijed utvrđenom nastavnom planu i programu te stječu odgovarajuće diplome.

**Program cjeloživotnog obrazovanja**

Statutom Sveučilišta i Pravilnikom o studijima i studiranju na Sveučilištu utvrđeno je da Fakultet može osnivati različite programe stručnog usavršavanja, imajući u vidu koncept cjeloživotnog obrazovanja i usavršavanja. Takav se program ne smatra studijem u smislu Zakona. Po završetku programa stručnog usavršavanja Fakultet polazniku izdaje posebnu potvrdu. Sukladno tome, Građevinski i arhitektonski fakultet Osijek već deset godina provodi program izobrazbe osoba koje provode energetsko certificiranje, energetski pregled zgrade i redoviti pregled sustava grijanja i sustava hlađenja ili klimatizacije u zgradi temeljem suglasnosti koju izdaje Ministarstvo prostornog uređenja, graditeljstva i državne imovine. Završetkom ovih programa, polaznici unaprjeđuju ne samo svoje kompetencije u području energetske održivosti i učinkovitosti već i opseg poslova i usluga koje mogu ponuditi na tržištu rada.

**Međunarodna suradnja**

Na Građevinskom i arhitektonskom fakulteta Osijek realizira se velik broj različitih vidova međunarodne suradnje kao što su suradnja temeljem bilateralnih ugovora o znanstvenoj i nastavnoj suradnji s inozemnim visokim učilištima, međunarodni stručni i znanstveni projekti, uključivanje u međunarodne mreže srodnih institucija, organizacija međunarodnih konferencija, seminara i ljetnih škola, sudjelovanje na međunarodnim konferencijama, seminarima i ljetnim školama u organizaciji drugih dionika, uključivanje vanjskih suradnika i pozvanih predavača iz inozemstva u nastavu na svim razinama studija, vanjska suradnja nastavnika Fakulteta na inozemnim institucijama, individualna suradnja pojedinih nastavnika s inozemnim institucijama, sudjelovanje u programima stipendiranja dolazne i odlazne međunarodne mobilnosti.

**A621003 Redovna djelatnost Sveučilišta u Osijeku**

Zakonske i druge pravne osnove

* Zakon o znanstvenoj djelatnosti i visokom obrazovanju
* Kolektivni ugovor za znanost i visoko obrazovanje
* Strategija razvoja Građevinskog i arhitektonskog fakulteta Osijek 2023. - 2027.
* Strategija Sveučilišta Josipa Jurja Strossmayera u Osijeku 2021. - 2030.

|  |  |  |  |
| --- | --- | --- | --- |
| **Aktivnost** | **Plan 2023.** | **Povećanje/smanjenje** | **Novi plan 2023.** |
| A621003  Redovna djelatnost Sveučilišta u Osijeku | 2.902.290,00 | -46.932,00 | 2.855.358,00 |

Ova aktivnost/projekt sastoji se od sljedećih elemenata/podaktivnosti:

1. Rashodi za plaće (plaće za redovan radi i doprinosi za obvezno zdravstveno osiguranje) su u 2023. godini manji od planiranih uslijed smanjenja broja zaposlenih
2. Ostali rashodi za zaposlene (materijalna prava zaposlenika)
3. Naknada za prijevoz na posao i s posla
4. Sistematski pregledi zaposlenika
5. Novčana naknada poslodavca zbog nezapošljavanja osoba s invaliditetom

Redovna djelatnost Sveučilišta u Osijeku (aktivnost u proračunu A621003) sastavni je dio financijskog plana, provodi se svake godine i pozicija je na kojoj se planira i ostvaruje najveći iznos rashoda.

**Izračun financijskog plana:**

Iznose za ovu aktivnost sve sastavnice dobiju od Sveučilišta.

**A622122 Programsko financiranje javnih visokih učilišta**

Zakonske i druge pravne osnove

* Zakon o visokom obrazovanju i znanstvenoj djelatnosti
* Zakon o osiguravanju kvalitete u visokom obrazovanju i znanosti
* Nacionalni plan razvoja sustava obrazovanja za razdoblje od 2021. do 2027. godine
* Strategija razvoja Građevinskog i arhitektonskog fakulteta Osijek 2023. - 2027.

|  |  |  |  |
| --- | --- | --- | --- |
| **Aktivnost** | **Plan 2023.** | **Povećanje/smanjenje** | **Novi plan 2023.** |
| A622122  Programsko financiranje javnih visokih učilišta | 328.758,00 | 77.274,00 | 406.032,00 |

Ciljevi programskih ugovora su:

1. Relevantnost u odnosu na sadašnje i buduće potrebe tržišta rada te razvoja gospodarstva i društva, učinkovitost i internacionalizacija visokog obrazovanja
2. Izvrsnost znanstvenog i umjetničkog rada
3. Znanost, umjetnost i visoko obrazovanje kao pokretači promjena u društvu i gospodarstvu.

**Izračun financijskog plana:**

Sredstva programskog financiranja sve sastavnice dobiju od Sveučilišta.

**A621183 Stipendije i školarine za doktorski studij**

Zakonske i druge pravne osnove

* Zakon o visokom obrazovanju i znanstvenoj djelatnosti
* Kolektivni ugovor za znanost i visoko obrazovanje

|  |  |  |  |
| --- | --- | --- | --- |
| **Aktivnost** | **Plan 2023.** | **Povećanje/smanjenje** | **Novi plan 2023.** |
| A621183  Stipendije i školarine za  Doktorski studij | 0,00 | 925,00 | 925,00 |

**Izračun financijskog plana:**

Za proračunsku 2023. godinu planirana sredstva za ovu aktivnost iznose 925,00 eura. Navedena aktivnost rezultat je ostvarivanja prava zaposlenika temeljem kolektivnoga ugovora za troškove povezane s izradom, tiskom i opremom doktorskog rada.

**A679090 Redovna djelatnost Sveučilišta u Osijeku (iz evidencijskih prihoda)**

Zakonske i druge pravne osnove

* Zakon o znanstvenoj djelatnosti i visokom obrazovanju
* Kolektivni ugovor za znanost i visoko obrazovanje
* Strategija znanosti, obrazovanja i tehnologije
* Strategija razvoja Građevinskog i arhitektonskog fakulteta Osijek 2023. – 2027.

|  |  |  |  |
| --- | --- | --- | --- |
| **Aktivnost** | **Plan 2023.** | **Povećanje/smanjenje** | **Novi plan 2023.** |
| A679090  Redovna djelatnost Sveučilišta u Osijeku  (iz evidencijskih prihoda) | 964.392,00 | 202.649,00 | 1.167.041,00 |

**Izračun financijskog plana:**

Za izračun plana rashoda ove aktivnosti u obzir su uzeti prihodi koje Fakultet ostvaruje od redovnih i izvanrednih studijskih programa za prijediplomske, diplomske i poslijediplomske studije, programe cjeloživotnog obrazovanja, obavljanja stručne djelatnosti na tržištu, od zakupa, prodaje knjiga i ostalog. Na ovoj aktivnosti planirani su rashodi na izvoru 52 - Ostale pomoći za hrvatsko – slovenske bilateralne projekte koji se financiraju iz prijenosa sredstava Ministarstva znanosti i obrazovanja: Morfološke karakteristike, razvojni potencijali i regulatorni elementi slovenskih i hrvatskih ruralnih naselja u panonskom prostoru i Digitalna transformacija građevinskih projekata potaknuta sinergijom optimizacijskih metoda i BIM koncepta u svrhu učinkovitije i sigurnije gradnje, te rashodi izvora 61 - Donacije.

Također, ova aktivnost sastoji se od rashoda za projekte koji se financiraju sredstvima Hrvatske zaklade za znanost:

* UIP-2020-02-7363, Nabijena zemlja za modeliranje i normizaciju u potresno aktivnim područjima
* UIP-2019-04-8195, Cementom stabilizirani nosivi slojevi s otpadnom gumom za održive kolnike
* UIP-2017-05-7041, Otpornost stupova nadvožnjaka na djelovanje eksplozije

Projektno financiranje znanstvene djelatnosti planira se na temelju obavijesti o planiranom prijenosu sredstava za projekte koji se financiraju iz sredstava Hrvatske zaklade za znanost.

Aktivnost A679090 – Redovna djelatnost Sveučilišta u Osijeku (iz evidencijskih prihoda) provodi se svake godine i očekuje se ostvarenje ciljeva sukladno Razvojnoj i Istraživačkoj strategiji Sveučilišta i Strategiji razvoja Građevinskog i arhitektonskog fakulteta Osijek. Strateška politika Građevinskog i arhitektonskog fakulteta Osijek obuhvaća sustav upravljanja kvalitetom, suradnju s okruženjem i društvenu ulogu Fakulteta, studijske programe, nastavni proces i sustav potpore studentima, znanstveno-istraživačku djelatnost te razvoj resursa (ljudski i institucijski kapaciteti). Ciljevi upravljanja kvalitetom, suradnje s okruženjem i društvene uloge Fakulteta su revidirati mehanizme i strategije planiranja, kontroliranja, analiziranja te izvještavanja o aktivnostima unutar sustava osiguravanja kvalitete u svim područjima djelovanja Fakulteta, unaprijediti sustav praćenja i procjene učinkovitosti implementiranih razvojnih aktivnosti, revidirati sustav upravljanja rizicima, , razvijati programe cjeloživotnog učenja usklađene s društvenim i gospodarskim potrebama i unaprijediti razvoj, vidljivost i utjecaj društvene uloge Fakulteta u zajednici.

Ciljevi koji se odnose na studijske programe su razviti institucionalne oblike podrške sustavnom preispitivanju, analiziranju, razvoju, modernizaciji i evaluaciji studijskih programa, unaprijediti postupke planiranja, predlaganja i prihvaćanja novih te revizije postojećih studijskih programa, uspostaviti sveobuhvatan sustav podrške u izgradnji karijera i praćenja zapošljivosti (diplomiranih) studenata Fakulteta, , promicati društveno korisno učenje te internacionalizirati studijske programe povećanjem broja predmeta koji se izvode na engleskom ili nekom drugom stranom jeziku.

Ciljevi koji strateški pokrivaju nastavni proces i i sustav potpore studentima temelje se na unaprjeđenju procesa vrednovanja i ocjenjivanja studijskih postignuća u svrhu osiguravanja objektivnosti i dosljednosti, unaprjeđenju uvjeta za studiranje dolaznih studenata, reviziji i poboljšanju mehanizama uspješnosti studenata i završavanja studija te razvijanju mehanizama praćenja i provjere uspješnosti, uspostavljanju sustava povratnog informiranja studenata te razvijanju mehanizama praćenja i provjere uspješnosti implementacije mjera poboljšanja, kao i unaprjeđenju sustava potpore studentima iz ranjivih i podzastupljenih skupina..

Ciljevi razvoja resursa te ljudskih i institucijskih kapaciteta su kontinuirano ulagati napore u jačanje nastavnih, stručnih i poslovnih kompetencija djelatnika, razvijati dodatne mehanizme motiviranja i poticanja izvrsnosti djelatnika Fakulteta, , ojačati fakultetske službe administrativne podrške, unaprijediti suradnju s gospodarstvom i institucijama kako bi se povećao udio uključivanja vanjskih stručnjaka u izvođenju dijela nastavnog procesa, povećati udio sredstava iz vanjskih izvora financiranja, digitalizirati poslovne procese te stvoriti preduvjete za implementaciju obnovljivih izvora energije na zgradi Fakulteta.

Ciljevi znanstveno-istraživačke djelatnosti su pozicionirati se kao međunarodno kompetitivna institucija u istraživačkom prostoru s ciljem postizanja znanstvene izvrsnosti, povećati kvalitetu i vidljivost znanstveno-istraživačkog rada kao i ojačati međunarodnu prepoznatljivost poslijediplomskog sveučilišnog studija te osnažiti istraživačke potencijale i infrastrukturu..

**OBRAZLOŽENJA I AKTIVNOSTI ZA SUFINANCIRANE PROJEKTE IZ OPERATIVNIH PROGRAMA I EVIDENCIJSKIH PRIHODA**

Sveučilište Josipa Jurja Strossmayera u Osijeku, Građevinski i arhitektonski fakultet Osijek sustavno provodi nacionalne i međunarodne projekte. U nastavku su opisani projekti koji se provode u 2023. godini, a sufinanciraju se sredstvima iz EU fondova i inozemstva.

**K679106.003 Razvoj, unapređenje i provedba stručne prakse u visokom obrazovanju**

Naziv projekta: Održivi model stručne prakse na Građevinskom i arhitektonskom fakultetu Osijek - PRAG UP.03.1.1.04.0012

Trajanje projekta je od 9. 3. 2020. do 9. 3. 2023.

Ukupna ugovorena vrijednost projekta je 415.196,00 EUR

Glavni cilj projekta jest omogućavanje stjecanja radnog iskustva studentima unaprjeđenjem kvalitete stručne prakse kao obveznog dijela studijskog programa i jačanje kompetencija osoblja visokih učilišta za razvoj modela učenja kroz rad.

|  |  |  |  |
| --- | --- | --- | --- |
| **Aktivnost** | **Plan 2023.** | **Povećanje/smanjenje** | **Novi plan 2023.** |
| K679106.003  Razvoj, unapređenje i provedba stručne prakse u visokom obrazovanju | 60.671,00 | -48.677,00 | 11.994,00 |

**K679084.005 Razvoj i primjena naprednih građevinskih materijala za izgradnju zdravih zgrada: zaštita od ionizirajućeg zračenja**

Naziv projekta: Razvoj i primjena naprednih građevinskih materijala za izgradnju zdravih zgrada: zaštita od neionizirajućeg zračenja-Z2grade KK.01.1.1.04.0105.

Trajanje projekta je od 20.12.2019. do 20. 6. 2023.

Ukupna ugovorena vrijednost projekta je 954.694,64 EUR

Glavni cilj projekta je povećati tržišno orijentirane istraživačke, razvojne i inovacijske aktivnosti suradnjom znanstvenih organizacija kroz istraživanje i razvoj naprednih građevinskih materijala kojima se smanjuje negativni utjecaj EMZ/neionizirajućeg zračenja na zdravlje, te osigurava njihova primjena u gospodarstvu, osobito u području izgradnje zdravih zgrada, što će u konačnici doprinijeti smanjenju utjecaja EMZ/neionizirajućeg zračenja na zdravlje.

|  |  |  |  |
| --- | --- | --- | --- |
| **Aktivnost** | **Plan 2023.** | **Povećanje/smanjenje** | **Novi plan 2023.** |
| K679084.005  Ulaganje u znanost i inovacije (SIIF) | 9.375,00 | 14.316,00 | 23.691,00 |

**K679071.005 ERASMUS+ projekt individualne mobilnosti nastavnog i nenastavnog osoblja kroz boravak na inozemnim ustanovama**

Glavni cilj je programa je podupirati obrazovni, profesionalni i osobni razvoj ljudi u području obrazovanja, osposobljavanja u Europi i šire, što doprinosi održivom rastu, kvaliteti radnih mjesta, socijalnoj koheziji, poticanju inovacija te jačanju europskog identiteta i aktivnog građanstva. Navedeni iznosi su planirani u financijskom planu sukladno primljenom prijenosu sredstvava Sveučilišta Josipa Jurja Strossmayera, odnosno prijavama na program mobilnosti, a temeljem Ugovora o međufakutetskoj suradnji Agencije za znanost i visoko obrazovanje i Erasmus+ program mobilnosti.

|  |  |  |  |
| --- | --- | --- | --- |
| **Aktivnost** | **Plan 2023.** | **Povećanje/smanjenje** | **Novi plan 2023.** |
| A679071.005  ERASMUS+ projekt individualne mobilnosti nastavnog i nenastavnog osoblja kroz boravak na inozemnim ustanovama | 0 | 14.747,00 | 14.747,00 |

**A679071.018 ERAMCA-Procjena ekološkog rizika i ublažavanje imovine kulturne baštine u Srednjoj Aziji**

Naziv projekta: Environmental Risk Assessment And Mitigation On Cultural Heritage Assets In Central Asia (ERAMCA)

Trajanje projekta je od 15.1. 2020. do 14.1. 2024.

Ukupna ugovorena vrijednost projekta je 76.477,00 EUR

Glavni cilj projekta je razvoj studijskih programa i osnivanje laboratorija u svrhu obrazovanja o očuvanju i zaštiti kulturno-povijesne graditeljske baštine na temelju europskih primjera i spoznaja. Projekt omogućava povezivanje i suradnju europskih s partnerskim sveučilištima u središnjoj Aziji (Uzbekistan i Tadžikistan).

|  |  |  |  |
| --- | --- | --- | --- |
| **Aktivnost** | **Plan 2023.** | **Povećanje/smanjenje** | **Novi plan 2023.** |
| A679071.018  ERAMCA-Procjena ekološkog rizika i ublažavanje imovine kulturne baštine u Srednjoj Aziji | 8.920,00 | 3.600,00 | 12.520,00 |

**A679071.073 Partnership for Virtual Laboratories in Civil Engineering - PARFORCE (pr. broj: 2020-1-DE01-KA226-HE-005783)**

Naziv projekta: Partnership For Virtual Laboratories In Civil Engineering (PARFORCE)

Nositelj projekta: Buahaus-Universität Weimar doznačivati će sredstva Sveučilištu u Osijeku koje će ih proslijediti Građevinskom i arhitektonskom fakultetu Osijek

Trajanje projekta je od 1.6. 2021. do 31.5. 2023.

Ukupna ugovorena vrijednost projekta je 44.766,00 EUR

Glavni cilj projekta je postizanje dostupnosti različitih laboratorijskih eksperimenata koji nisu dio standardne nastave na svakom sveučilištu, već se provode na specijaliziranim institutima. U tom kontekstu, virtualna stvarnost daje mogućnost studentima da virtualno sudjeluju u eksperimentima koji se provode na nekom drugom institutu, bez ugrožavanja realne postavke i sadržajne ispravnosti eksperimenta.

|  |  |  |  |
| --- | --- | --- | --- |
| **Aktivnost** | **Plan 2023.** | **Povećanje/smanjenje** | **Novi plan 2023.** |
| A679071.073  Partnership for Virtual Laboratories in Civil Engineering - PARFORCE (pr. broj: 2020-1-DE01-KA226-HE-005783) | 28.143,00 | -13.142,00 | 15.001,00 |

**A679071.085 EYES HEARTS HANDS Urban Revolution**

Naziv projekta: EYES HEARTS HANDS Urban Revolution

Akronim: EHHUR

Trajanje projekta je od 1.10.2022. do 1.10.2025.

Ukupna ugovorena vrijednost projekta je: 4.994.903,75 EUR

Ukupna ugovorena vrijednost projekta za GRAFOS je: 46.875,00 EUR

Opis projekta :

U sklopu poziva „Support the deployment of lighthouse demonstrators for the New European Bauhaus initiative in the context of Horizon Europe missions (HORIZON-MISS-2021-NEB-01)“ i u okviru projekta pružat će se potpora gradovima i ranjivim stanovnicima za preobrazbu izgrađenog okoliša. Projekt će se provoditi na sedam lokacija u EU-u i pridruženim zemljama (DK, EL, BE, PT, TR, HR, IT), a cilj će mu biti suzbijanje socioekonomskih i kulturnih poteškoća kao što su socijalna segregacija, energetsko siromaštvo i propadanje povijesnih središta pogođenih depopulacijom.

Gradovima je potrebna potpora za provedbu planova održivog djelovanja u skladu s ambicioznim i strogim propisima prema Europi s misijom nulte razine ugljika. EYES HEARTS HANDS projekt urbane revolucije (EHHUR) će razviti i testirati metodološku strukturu sudizajna za potporu gradovima u njihovoj transformaciji okoliša koristeći postojeće dobre prakse i dopunjujući ih načelima novog europskog Bauhausa i misija EU. EHHUR će se uhvatiti u koštac s društveno-gospodarskim i kulturnim izazovima kroz relevantne studije slučajeva u kojima će se baviti sa socijalnim odvajanjem, ranjivim skupinama stanovnika (koji se suočavaju s energetskim siromaštvom), prijelazom s fosilnih na obnovljive izvore energije, depopulacijom i devastacijom povijesnih središta. EHHUR se oslanja na angažman i sudizajn kao „okosnicu” svoje metodologije, postavljanjem niza prilagođenih aktivnosti socijalnih inovacija usmjerenih ne samo na uključivanje, već i na sudjelovanja relevantnih urbanih dionika na više i multidisciplinarnih razina (tehnološko suprojektiranje, sufinanciranje, estetsko sukreiranje). Nova integrirana metodologija EHHUR obuhvaćat će inovativne prakse angažiranja za preobrazbu građana u aktivne sudionike njihove buduće urbane transformacije i njihovo osnaživanje u procesu odlučivanja, ii) programe financiranja koji uključuju lokalna poduzeća i građane, iii) digitalne i zelene tehnologije, iv) arhitektonsko oblikovanje i materijale za suočavanje s izazovima klimatskih promjena i održivosti uz poštovanje baštine i kulturnih eko-sustava, V) umjetnost i kreativni sudizajn u zgradama trećeg sektora i javnim područjima. (tehnološko suprojektiranje, sufinanciranje, estetsko sukreiranje). Nova integrirana metodologija EHHUR obuhvaćat će inovativne prakse angažiranja za preobrazbu građana u aktivne sudionike njihove buduće urbane transformacije i njihovo osnaživanje u procesu odlučivanja, ii) programe financiranja koji uključuju lokalna poduzeća i građane, iii) digitalne i zelene tehnologije, iv) arhitektonsko oblikovanje i materijale za suočavanje s izazovima klimatskih promjena i održivosti uz poštovanje baštine i kulturnih eko-sustava, V) umjetnost i kreativni sudizajn u zgradama trećeg sektora i javnim područjima.

|  |  |  |  |
| --- | --- | --- | --- |
| **Aktivnost** | **Plan 2023.** | **Povećanje/smanjenje** | **Novi plan 2023.** |
| A679071.085  EYES HEARTS HANDS Urban Revolution | 0 | 2.081,00 | 2.081,00 |

**A679071.086 Documenting chardak house for preserving endangered wooden structure along Drava and Danube rivers in Croatia EWAP2010LG**

Naziv projekta: Documenting chardak house for preserving endangered wooden structure along Drava and Danube rivers in Croatia EWAP2010LG

Trajanje projekta je od 1. 11. 2023. do 1.11.2025.

Ukupna planirana ugovorena vrijednost projekta je 173.154,18 EUR.

Glavni cilj projekta jest provesti znanstveno-istraživačke aktivnosti u svrhu mapiranja, klasificiranja i dokumentiranja čardaka u tri županije uz Dravu i Dunav. Planirano je dokumentiranje oko 450 čardaka u 45 sela Koprivničko-križevačke, Virovitičko-podravske i Osječko-baranjske županije. Tijekom projekta će se provesti i dvije radionice.

Glavni ciljevi projekta:

1. isporučeni podatci o lokacijama, fotografije, skice i opisi 450 čardaka
2. detaljni oblak točaka 6-15 odabranih čardaka
3. audio zapisi i transkripti priča o nastanku i korištenju čardaka

|  |  |  |  |
| --- | --- | --- | --- |
| **Aktivnost** | **Plan 2023.** | **Povećanje/smanjenje** | **Novi plan 2023.** |
| A679071.086 Documenting chardak house for preserving endangered wooden structure along Drava and Danube rivers in Croatia EWAP2010LG | 0,00 | 3.029,00 | 3.029,00 |

**A679071.087 Sinergija primjene inteligentnih metoda u procjeni ponašanja zgrada, elemenata i materijala i inovativna uporaba recikliranih građevinskih materijala zasnovana na eksperimentalnim i novim pristupima za uspostavu održivog životnog prostora - IM4StEM (pr. broj: 2023-1-HR01-KA220-HED-000165929)**

Građevinski i arhitektonski fakultet Osijek je ispred Sveučilišta Josipa Jurja Strossmayera u Osijeku koordinator projekta "IM4StEM", koji je odabran za financiranje u sklopu programa Erasmus+ za 2023. g. za Ključnu aktivnost 2 u području visokog obrazovanja.

Naziv projekta: Sinergija primjene inteligentnih metoda u procjeni ponašanja zgrada, elemenata i materijala i inovativna uporaba recikliranih građevinskih materijala zasnovana na eksperimentalnim i novim pristupima za uspostavu održivog životnog prostora - IM4StEM

Nositelj projekta: Sveučilište Josipa Jurja Strossmayera u Osijeku. Sveučilište Josipa Jurja Strossmayera u Osijeku će doznačivati sredstva Građevinskom i arhitektonskom fakultetu Osijek.

Trajanje projekta je od 1.9. 2023. do 31.8.2026.

Ukupna vrijednost projekta je 501.400,00 EUR. Koordinator i partneri sufinanciraju 101.400,00 eura u vidu uloženih radnih dana uključenog osoblja.

Dodijeljeni iznos bespovratnih sredstava: 400.000,00 EUR

Ostali partneri na projektu:

1. FAKULTET ELEKTROTEHNIKE, RAČUNARSTVA I INFORMACIJSKIH TEHNOLOGIJA OSIJEK
2. UNIVERSIDAD PABLO DE OLAVIDE
3. UNIVERZITET U NOVOM SADU
4. BITLIS EREN ÜNIVERSITESI
5. POLITECHNIKA WROCLAWSKA
6. SVEUČILIŠTE U SPLITU
7. UNIVERSITATEA TRANSILVANIA DIN BRASOV

Konzorcij želi osnažiti postojeće i izgraditi nove kapacitete multidisciplinarnom suradnjom u radu, istraživanju i nastavi u cilju obrazovanja za održivi razvoj kroz multidisciplinarno okupljanje međunarodnih stručnjaka i studenata u području inženjerstva iz građevinskog sektora te računarstva i informacijskih tehnologija (STEM). Jedan od rezultata projekta je svima dostupna web platforma s online bazom podataka o stanju zgrada, elemenata i materijala, koja će imati dovoljno veliku količinu podataka na kojoj će se moći primijeniti metode strojnog učenja (ML).

|  |  |  |  |
| --- | --- | --- | --- |
| **Aktivnost** | **Plan 2023.** | **Povećanje/smanjenje** | **Novi plan 2023.** |
| A679071.087  Intelligent Methods for Structures, Elements and Materials | 0,00 | 150.696,00 | 150.696,00 |

**A679071.071 Istraživanje i razvoj inovativnih drvnih zidnih obloga, pregradnih i nosivih zidova za održivu gradnju u poduzeću Spačva d.d. KK.01.2.1.0244**

Naziv projekta: Istraživanje i razvoj inovativnih drvnih zidnih obloga, pregradnih i nosivih zidova za održivu gradnju u poduzeću Spačva d.d. KK.01.2.1.0244

Nositelj projekta: Spačva d.d.

Trajanje projekta je od 25. 5. 2021. do 30. 9. 2023.

Ukupna ugovorena vrijednost projekta je 8.478.474,00 EUR

Ukupna ugovorena vrijednost za GRAFOS je 86.474,00 EUR

Glavni cilj projekta jest provesti znanstveno-istraživačke aktivnosti u svrhu razvoja inovativnih drvenih zidnih obloga, pregradnih i nosivih zidova za održivu gradnju. Projekt će ostvariti doprinos tematskom prioritetnom području energija i održivi okoliš, kao i tematskom prioritetnom području hrana i bioekonomija.

Aktivnosti projekta:

1. Razvoj BIM elementa finalnog proizvoda drvene zidne obloge
2. Razvoj BIM protokola za izradu BIM elementa finalnog proizvoda drvene zidne obloge
3. Diseminacija rezultata

|  |  |  |  |
| --- | --- | --- | --- |
| **Aktivnost** | **Plan 2023.** | **Povećanje/smanjenje** | **Novi plan 2023.** |
| A679071.071  Istraživanje i razvoj inovativnih drvnih zidnih obloga, pregradnih i nosivih zidova za održivu gradnju u poduzeću Spačva d.d. KK.01.2.1.0244 | 27.608,00 | -8.589,00 | 19.019,00 |

**A679071.072 Istraživanje i razvoj samozbijajućeg betona i betona za 3D printer sa dodatkom biopepela, šifra KK.01.2.1.02.0055.**

Naziv projekta: Istraživanje i razvoj samozbijajućeg betona i netona za 3D printer sa dodatkom biopepela

Trajanje projekta je od 17.5. 2020. do 17.8. 2023.

Ukupna ugovorena vrijednost projekta je 2.928.388,00 EUR. Dio koji se odnosi na Građevinski i arhitektonski fakultet Osijek kao partnera na projektu iznosi 615.749,00 EUR od čega 322.678,00 EUR čine bespovratna sredstva.

Glavni cilj projekta je istraživanje i razvoj betona s dodatkom biopepela za samozbijajući beton te 3D printer betona kojim će se pridonijeti povećanju učinkovitosti građevinskog sektora i smanjenju negativnog utjecaja na okoliš kroz ulaganje u istraživačko-razvojne kapacitete nositelja projekta Presoflex gradnja d.o.o. i suradnju s Građevinskim i arhitektonskim fakultetom Osijek za razvoj dva nova proizvoda koji predstavljaju novost za poduzeće i tržište i od kojih će se jedan proizvod zaštititi kao intelektualno vlasništvo.

Aktivnosti projekta:

1. Industrijsko istraživanje
2. Eksperimentalno istraživanje
3. Ulaganje u materijalnu i nematerijalnu imovinu
4. Revizija projekta
5. Studija izvedivosti
6. Upravljanje projektom
7. Promidžba i vidljivost

|  |  |  |  |
| --- | --- | --- | --- |
| **Aktivnost** | **Plan 2023.** | **Povećanje/smanjenje** | **Novi plan 2023.** |
| A679071.072  Istraživanje i razvoj samozbijajućeg betona i betona za 3D printer sa dodatkom biopepela, šifra KK.01.2.1.02.0055 | 85.424,00 | -61.738,00 | 23.686,00 |

Na Građevinskom i arhitektonskom fakultetu Osijek u 2023. godini planirane su aktivnosti za nove projekte za koje su planirani rashodi iz evidencijskih prihoda.

**Greening the cities 2.0,  HR-RS41**

Trajanje projekta je od 1. 2. 2023. do 31.10. 2023.

Cilj projekta je izrada primjera dobre prakse u gradskim sredinama, a vezano za promociju poboljšanja energetske efikasnosti, termalne ugode stanovništva i životne sredine gradova Novi Sad i Osijek.

|  |  |  |  |
| --- | --- | --- | --- |
| **Aktivnost** | **Plan 2023.** | **Povećanje/smanjenje** | **Novi plan 2023.** |
| NOVI PODPROJEKT A679071  Greening the cities 2.0 – Development and promotion of energy efficiency and sustainable urban environment in the cities of Croatia-Serbia cross-border region | 0,00 | 10.739,00 | 10.739,00 |

**Kreativna STEM revolucija u Slavoniji**

Trajanje projekta je od 12. 5. 2021. do 31.5. 2023.

Kreativna STEM revolucija u Slavoniji projekt je jačanja kapaciteta Dječjeg kreativnog centra DOKKICA i Udruge za razvoj zajednice Kreaktiva za razvijanje održivih programa aktivnog uključivanja djece i mladih te opće populacije u popularizaciju STEM-a na području istočne Hrvatske, u svih pet slavonskih županija. Partnerstvom sa Sveučilištem Josipa Jurja Strossmayera u Osijeku, Građevinskim i arhitektonskim fakultetom Osijek, Prehrambeno-tehnološkim fakultetom Osijek i Tehničkom školom Nikole Tesle Vukovar osmislit će se i postaviti u Osijeku inovativni i interaktivni STEM park kao trajan postav za popularizaciju znanosti.

|  |  |  |  |
| --- | --- | --- | --- |
| **Aktivnost** | **Plan 2023.** | **Povećanje/smanjenje** | **Novi plan 2023.** |
| NOVI PODPROJEKT A679071  Kreativna STEM revolucija u Slavoniji | 664,00 | -257,00 | 407,00 |

U Osijeku 1. prosinca 2023. godine

**DEKAN**

**prof. dr. sc. Hrvoje Krstić**